โกลเบล็ก แนะพลิกวิกฤตเป็นโอกาส ช็อปหุ้นพลังงาน PTT - PTTEP
รับอานิสงส์ราคาน้ำมันพุ่ง ให้ดัชนีแกว่งในกรอบ 1,555 – 1,580 จุด
8 ม.ค. 2563

รับอานิสงส์ราคาน้ำมันพุ่ง ให้ดัชนีแกว่งในกรอบ 1,555 – 1,580 จุด
น.ส.วิลาสินี บุญมาสูงทรง ผู้อำนวยการฝ่ายวิจัย บริษัทหลักทรัพย์ โกลเบล็ก ( GBS) ประเมินทิศทางตลาดหุ้นไทยปรับตัวลงตามทิศทางตลาดโลก จากเหตุที่สหรัฐสังหารผู้นำทหารระดับสูงอิหร่านส่งผลให้เกิดความตึงเครียดในภูมิภาคตะวันออกกลาง
อย่างไรก็ตาม คาดว่าหุ้นกลุ่มพลังงานจะช่วยพยุงตลาดได้บางส่วน หลังราคาน้ำมันปรับตัวขึ้นแรงที่อาจจะส่งผลกระทบกับการผลิตน้ำมันในตะวันออกกลาง ปริมาณน้ำมันในตลาดโลก และสต็อกน้ำมันดิบสหรัฐลดลงมากกว่าคาดในสัปดาห์ที่แล้ว คาดคาดดัชนีเคลื่อนไหวในกรอบ 1,555 – 1,580 จุด
สำหรับปัจจัยลบในประเทศที่กดดันตลาดหุ้นไทย อาทิ ภาวะภัยแล้งปีนี้เป็นความเสี่ยงในอนาคตที่จะกดดันการฟื้นตัวของเศรษฐกิจประเทศไทยในช่วงครึ่งแรกของปี 2563 รวมทั้งปัจจัยการเมืองในประเทศมีความไม่แน่นอนในเรื่องการอภิปรายไม่ไว้วางใจและ และค่าเงินบาทผันผวนและมีแนวโน้มแข็งค่าขึ้นกดดันการส่งออก